Motî:schoyou - Wikipedia

# Motî:schoyou

### Èn årtike di Wikipedia.

schoyou / eschoyou, schoyowe / eschoyowe u scheu / escheu, scheute / escheute [addj. purade padvant come epitete, mins pus sovint atribut]

1. toumé (êye). Bråmint des pernales sont schoyowes après l' grande air. F. tombé.

2. houte, fini (eye) Vola l' anêye schoyowe, et les beas djoûs rivnèt påjhûlmint (L. Stasse). F. terminé.

3. foirt mouwé. Dji so télmint schoyowe, di vos vir, ki, do côp, dji roveye di vs dire ki dji vs voe voltî. Avou tos ces evenmints la, on pout dire k' on-z a stî scheus (P. Defagne). On dit eto: dizôrné. F. secoué, perturbé.

4. amwinri (eye). Il est schoyou, on voet bén k' il a stî malåde. F. amaigri, maigri, émacié.

5. baxhî (eye) tot djåzant del vuwe. Mi vuwe est schoyowe. F. diminué.

6. hodé (êye), scran(de) Dji so scheu après tos ces kilometes la. Elle est scheute, li djin, tote le sinte djournêye so ses djambes. On dit eto: fornåjhi, moirt escran. F. éreinté, harassé.

7. ploumé å djeu. Ci côp ci, dji so scheu: dji m' erva. F. perdant, ruiné, flambé, vaincu, battu.

Etimolodjeye : dobe pårticipe erirece do viebe scheure prins come addjectif.

Prin del pådje «http://wa.wikipedia.org../../../s/c/h/Mot%C3%AE%7Eschoyou.html»

##### Views

- Årtike
- Copene
- Modêye d' asteure

##### Cweri